Као присталица социјалистичких идеја, прихватио је идеје Велике октобарске социјалистичке револуције и био члан илегалне Комунистичке партије Југославије (КПЈ). Након што је 1926. дошао у сукоб са браћом Вујовић, члановима руководства КПЈ, напустио је револуционарни раднички покрет и прикључио се грађанској опозицији. Био је један од оснивача Радничко-сељачке странке 1933, а касније и Југословенске демократске странке. Као припадник левог крила Демократске странке учествова је на скуповима удружене опозиције.